ΓΡΑΠΤΗ ΕΡΩΤΗΣΗ E-0271/03

υποβολή: Salvador Garriga Polledo (PPE-DE) προς την Επιτροπή

(6 Φεβρουαρίου 2003)

Θέμα: Εφαρμογή της οδηγίας 85/337/ΕΟΚ

Εάν τελικάλοποιηθεί η νέα χάραξη της επαρχιακής οδού AS 25, στο σημείο που αυτή διέρχεται από το χωριό Arbn (το οποίο ανήκει στο δήμο του Villayn), όπως προτείνει το τοπικό Υπουργείο Υποδομών και Χωροταξικής Πολιτικής της Αυτόνομης Διοικητικής Περιφέρειας της Αστούριας, θαπάρξουν σημαντικές αρνητικές συνέπειες για την περιοχή, τόσο από χωροταξική, όσο και από κοινωνικοοικονομική αλλά και περιβαλλοντική άποψη. Ο εκσυγχρονισμός της οδού αυτής είναι αναγκαίος, αλλά με τον κατάλληλο τρόπο ο οποίος, στη συγκεκριμένη περίπτωση, φαίνεται να είναι η απλή επισκευή τηςπάρχουσας οδού.

Η νέα χάραξη θα είχε ως συνέπεια τη διχοτόμηση της κοιλάδας του Arbn, ενώ ταυτόχρονα θα διαιρούσε τη δομημένη περιοχή του οικισμού αυτού. Μια από τις άμεσες συνέπειες της διαίρεσης αυτής θα ήταν η μείωση του αγροτουρισμού, η οποία θα έβλαπτε την τοπική οικονομία. Η κοιλάδα αυτή αποτελεί ένα εξαιρετικό παράδειγμα χωροταξικής οργάνωσης τηςπαίθρου της Αστούριας, το οποίο θα πρέπει να διαφυλαχθεί.

Η προτεινόμενη νέα χάραξη θα διέλθει από μια σπουδαία για τον οικισμό περιοχή καλλιεργειών, όπου βρίσκεται και ο σημαντικότερος παραγωγός της τοπικής ποικιλίας φασολιών. Ταυτόχρονα, η νέα οδός θα ήταν επικίνδυνη για την πλούσια άγρια πανίδα της κοιλάδας στην οποία βρίσκεται ο οικισμός.

Λαμβάνονταςπόψη ότι η Επιτροπή, στην απάντησή της, της 14ης Μαΐου 2002, στη γραπτή ερώτηση αριθ. Ε-0884/02, της 2ας Απριλίου 2002(1), αναγνώριζε ότι το σχέδιο αυτό εντασσόταν στο πεδίο εφαρμογής της οδηγίας 85/337/ΕΟΚ(2) και δεσμεύθηκε να ενημερωθεί από τις τοπικές αρχές για την πιθανή εφαρμογή της οδηγίας αυτής, θα μπορούσε η Επιτροπή να μας ενημερώσει για τα αποτελέσματα των χειρισμών της ενώπιον των αρμοδίων αρχών, δηλαδή της τοπικής κυβέρνησης της Αυτόνομης Διοικητικής Περιφέρειας της Αστούριας·

(1) ΕΕ C 277 E της 14.11.2002, σελ. 98.

(2) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(10 Απριλίου 2003)

Όπως αναφέρεται στην απάντηση που δόθηκε στη γραπτή ερώτηση E-0884/02 στην οποία αναφέρεται το Αξιότιμο Μέλος του Κοινοβουλίου(1), η Επιτροπή απευθύνθηκε στις ισπανικές αρχές και ζήτησε τις παρατηρήσεις τους σε ό,τι αφορά την εφαρμογή εν προκειμένω της οδηγίας 85/337/ΕΟΚ(2) του Συμβουλίου, της 27ης Ιουλίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον.

Εν τω μεταξύ έχει ληφθεί απάντηση εκ μέρους των ισπανικών αρχών. Η απάντηση αυτή, που έχει τη μορφή έκθεσης της Αυτόνομης Κοινότητας της Αστούριας για τη συγκεκριμένη περίπτωση, εξετάσθηκε από την Επιτροπή.

Από την εν λόγω εξέταση προκύπτει ότι το έργο Εναλλακτική δυνατότητα Arbn για την οδό As-25, Navia-Villlayn, μήκους περίπου 2,7 χιλιομέτρων,ποβλήθηκε σε διαδικασία αξιολόγησης των περιβαλλοντικών επιπτώσεων. Η μελέτη των περιβαλλοντικών επιπτώσεων αποτέλεσε αντικείμενο διαβούλευσης με το κοινό μέσω ανακοίνωσης που δημοσιεύτηκε στην Επίσημη Εφημερίδα της Αστούριας (Boletn Oficial del Principado de Asturias — Επίσημη Εφημερίδα του Πριγκιπάτου της Αστούριας (B.O.P.A.)) στις 14 Σεπτεμβρίου 2001. Η δήλωση για τις περιβαλλοντικές επιπτώσεις εξεδόθη στις 18 Δεκεμβρίού 2001 από τον αρμόδιο περιβαλλοντικό οργανισμό της Αυτόνομης Κοινότητας της Αστούριας. Η δήλωση αυτή για τις επιπτώσεις στο περιβάλλον προβλέπει σειρά περιβαλλοντικών προϋποθέσεων και διορθωτικών μέτρων. Οι ισπανικές αρχές αναφέρουν ότι εξετάστηκαν τρεις εναλλακτικές χαράξεις. Οι ισπανικές αρχές επισημαίνουν ότι το εν λόγω έργο δεν έχει επιπτώσεις για κανέναν από τους τόπους που έχουν προταθεί για να ενταχθούν στο δίκτυο Natura 2000.

Βάσει των ανωτέρω, η Επιτροπή δεν διαπιστώνει εν προκειμένω παράβαση των διατάξεων της κοινοτικής νομοθεσίας για το περιβάλλον.

(1) ΕΕ C 277 E της 14.11.2002.

(2) ΕΕ L 175 της 5.7.1985.